pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รัฐบาลย้ำเดินหน้าแก้ไขปัญหาการละเมิดทรัพย์สินทางปัญญาอย่างจริงจังต่อเนื่อง ชี้ไทยหลุดโผรายชื่อตลาดละเมิดทรัพย์สินทางปัญญาสูง ปี 60 พร้อมขอบคุณความร่วมมือของทุกฝ่าย
วันอาทิตย์ที่ 21 มกราคม 2561
รัฐบาลย้ําเดินหน้าแก้ไขปัญหาการละเมิดทรัพย์สินทางปัญญาอย่างจริงจังต่อเนื่อง ชี้ไทยหลุดโผรายชื่อตลาดละเมิดทรัพย์สินทางปัญญาสูง ปี 60 พร้อมขอบคุณความร่วมมือของทุกฝ่าย
รัฐบาลย้ําเดินหน้าแก้ไขปัญหาการละเมิดทรัพย์สินทางปัญญาอย่างจริงจังต่อเนื่อง ชี้ไทยหลุดโผรายชื่อตลาดละเมิดทรัพย์สินทางปัญญาสูง ปี 60 พร้อมขอบคุณความร่วมมือของทุกฝ่าย
วันนี้ (21 มกราคม 2561) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่าพลเอก ประยุทธ์ จันทร์โอชา นายกรัฐมนตรี ยินดีที่ได้รับทราบว่า สํานักงานผู้แทนการค้าสหรัฐอเมริกา (USTR) ได้ออกรายงานทบทวนรายชื่อตลาดที่มีการละเมิดทรัพย์สินทางปัญญาสูงทั่วโลก ประจําปี 2560 ทั้งตลาดที่มีการขายสินค้าละเมิด และตลาดออนไลน์ โดยในปีนี้ไม่มีชื่อย่านการค้าหรือศูนย์การค้าในประเทศไทยเป็นตลาดที่มีการละเมิดสูงแม้แต่แห่งเดียว ซึ่งถือเป็นครั้งแรกในรอบ 10 ปี
“USTR ยังได้ชื่นชมถึงความมุ่งมั่นในการดําเนินงานของรัฐบาล ที่ได้ให้ความสําคัญกับการปราบปรามการละเมิดทรัพย์สินทางปัญญาอย่างจริงจัง จนสามารถแก้ปัญหาได้สําเร็จในหลายพื้นที่ ตั้งแต่เดือน ก.ค. 60 เป็นต้นมา”
นายกรัฐมนตรียังกล่าวด้วยว่า ก่อนหน้านี้ USTR ได้ประกาศปรับสถานะการคุ้มครองทรัพย์สินทางปัญญาของไทยออกจากบัญชีประเทศที่ต้องจับตามองพิเศษ (PWL) เป็นบัญชีประเทศที่ต้องจับตามอง (WL) ซึ่งเมื่อรวมกับรายงานในครั้งนี้ จึงถือเป็นเครื่องยืนยันว่า ไทยมีพัฒนาการด้านการคุ้มครองและบังคับใช้กฎหมายทรัพย์สินทางปัญญาดีขึ้น และจะเดินหน้าแก้ไขปัญหาอย่างจริงจังต่อไป ซึ่งจะช่วยเสริมสร้างภาพลักษณ์และบรรยากาศที่ดีในด้านการค้าการลงทุน สอดคล้องกับนโยบายของรัฐบาลที่จะขับเคลื่อนเศรษฐกิจด้วยนวัตกรรมและทรัพย์สินทางปัญญา
“นายกฯ ขอขอบคุณทุกฝ่ายทั้งเจ้าหน้าที่ ผู้ประกอบการ และประชาชน ที่ร่วมมือกันทําให้ประเทศไทยได้รับการยอมรับมากขึ้น อย่างไรก็ตาม ในพื้นที่บางแห่งยังคงมีผู้ฝ่าฝืนกฎหมาย ลักลอบขายและซื้อสินค้าละเมิดทรัพย์สินทางปัญญา จึงขอความร่วมมือคนไทยไม่ซื้อ ไม่ขาย และไม่ใช้ของปลอม รวมทั้งมีจิตสํานึกและตระหนักถึงความสําคัญของทรัพย์สินทางปัญญาอย่างแท้จริง”
ทั้งนี้ ตั้งแต่ปี 2550 - 2559 มีย่านการค้าหรือศูนย์การค้าที่เคยถูกระบุว่าเป็นตลาดที่มีการละเมิดทรัพย์สินทางปัญญาสูงจํานวน 13 แห่ง เช่น ศูนย์การค้าพันธุ์ทิพย์พลาซ่า คลองถม สะพานเหล็ก บ้านหม้อ เอ็มบีเค หาดกะรน หาดป่าตอง ตลาดโรงเกลือ ฯลฯ ซึ่งรัฐบาลได้ดําเนินการกวดขันปราบปรามอย่างจริงจัง มีการจับกุมกว่า 700 คดี ยึดของกลางราว 150,000 ชิ้น ในช่วงเดือน ม.ค.- ก.ย. 60 จนกระทั่งการประกาศครั้งที่แล้วเหลือเพียงแห่งเดียว คือ ศูนย์การค้าเอ็มบีเค และไม่ปรากฏชื่อแม้แต่แห่งเดียวในการประกาศครั้งนี้
.....................
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี  25 กันยายน 2561
วันอังคารที่ 25 กันยายน 2561
สรุปข่าวการประชุมคณะรัฐมนตรี  25 กันยายน 2561
พลเอก ประยุทธ์  จันทร์โอชา นายกรัฐมนตรี เป็นประธานการประชุมคณะรัฐมนตรี
รัฐบาลไทย-ข่าวทำเนียบรัฐบาล-สธ.เผย 2วันหลังนโยบาย UCEP มีผล มีผู้ป่วยฉุกเฉินแจ้งเข้าระบบ 73 ราย
วันจันทร์ที่ 3 เมษายน 2560
สธ.เผย 2วันหลังนโยบาย UCEP มีผล มีผู้ป่วยฉุกเฉินแจ้งเข้าระบบ 73 ราย
กระทรวงสาธารณสุข เผย 2วันหลังรัฐบาลมีมติเห็นชอบ นโยบาย UCEP มีผู้ป่วยฉุกเฉินแจ้งเข้าระบบแล้ว 73ราย  มีเข้าเกณฑ์เป็นผู้ป่วยวิกฤตฉุกเฉินเพียง 29ราย
นายแพทย์เกียรติภูมิ วงศ์รจิต รองปลัดกระทรวงสาธารณสุขและโฆษกกระทรวงสาธารณสุข ให้สัมภาษณ์ว่า ได้รับรายงานจากศูนย์ประสานคุ้มครองสิทธิผู้ป่วยฉุกเฉินวิกฤต หลังนโยบายUCEPมีผล 2วัน (2เมษายน 2560) มีผู้ป่วยฉุกเฉิน แจ้งเข้าระบบUCEPจํานวน 73ราย เป็นผู้ป่วยวิกฤตฉุกเฉินตามเกณฑ์เพียง 29ราย โดยเป็นสิทธิหลักประกันสุขภาพถ้วนหน้า 16 ราย ประกันสังคม 4 ราย ข้าราชการ 7 ราย และกองทุนอื่นๆ 2 ราย โดยมีประชาชนโทรเพื่อขอรับคําปรึกษา/สอบถามทางสายด่วน 02 872 1669 จํานวน 102 ราย เป็นการสอบถามนโยบายในขณะที่ยังไม่ป่วย/ไม่มีผู้ป่วยถึง 59 ราย และยังมีโรงพยาบาลเอกชนโทรเข้ามาขอคําปรึกษาเกี่ยวกับขั้นตอนวิธีการเข้าระบบ การเบิกจ่าย จํานวน 97 ราย
นอกจากนี้ ได้มีการประสานเตียงในโรงพยาบาลรัฐเพื่อรับย้ายภายหลัง 72 ชั่วโมง จํานวน 21 ราย โดยเป็นสายด่วน สปสช.1330 จํานวน 16 ราย และศูนย์รับส่งกลับ โรงพยาบาลราชวิถี กระทรวงสาธารณสุข เบอร์ 022062910-12 จํานวน 5 ราย ซึ่งรับย้ายแล้ว 2 รายที่โรงพยาบาลเลิดสินและโรงพยาบาลราชวิถี
***********************  3เมษายน 2560
รัฐบาลไทย-ข่าวทำเนียบรัฐบาล-รมว.ดีอีเอส พร้อมคณะฯ เดินทางให้กำลังใจประชาชนชุมชนบางคอแหลม มอบอาหารแห้ง-ปรุงสุก ผ่าน Food truck เพื่อต่อสู้โควิด-19 ไปด้วยกัน [กระทรวงดิจิทัลเพื่อเศรษฐกิจและสังคม]
วันอังคารที่ 26 พฤษภาคม 2563
รมว.ดีอีเอส พร้อมคณะฯ เดินทางให้กําลังใจประชาชนชุมชนบางคอแหลม มอบอาหารแห้ง-ปรุงสุก ผ่าน Food truck เพื่อต่อสู้โควิด-19 ไปด้วยกัน [กระทรวงดิจิทัลเพื่อเศรษฐกิจและสังคม]
“พุทธิพงษ์”พร้อมคณะฯ เดินทางให้กําลังใจประชาชนชุมชนบางคอแหลม มอบอาหารแห้ง-ปรุงสุก ผ่าน Food truck เพื่อต่อสู้โควิด-19 ไปด้วยกัน
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส) พร้อมด้วย นายเนวินธุ์ ช่อชัยทิพฐ์ ผู้ช่วยรัฐมนตรีประจํากระทรวงดิจิทัลฯ เดินทางพบปะให้กําลังใจประชาชนชาวบางคอแหลม ณ ชุมชน ซ.เจริญกรุง 85 กรุงเทพฯ เพื่อต่อสู้โควิดไปด้วยกัน เมื่อวันที่ 25 พฤษภาคม 2563 ซึ่งคณะของรัฐมนตรีฯมาพร้อมกับ รถ Food truck ภายใต้ Concept # Never give up # We will Win โดยรถ Food Truck จะทําอาหารปรุงสุก ใหม่ๆร้อนๆ เพื่อให้ชาวบ้านและชาวชุมชน ได้ทานอาหารที่สดใหม่ รถคันนี้จะบรรทุกความสุข และน้ําใจการแบ่งปันให้กับชาวบ้าน พร้อมแจกอาหารแห้งและอาหารพร้อมรับประทาน อาทิ บะหมี่แห้งน่องไก่ 350 ชุด, น้ําหวาน, ขนมจีบ 250 ชุด, ไข่เค็มไชยา กว่า 1,800 ใบ และโดนัทจากร้านในพื้นที่กว่า 300 ชิ้น ให้กับเด็กๆ ที่สําคัญได้แจกพืชผักสวนครัวพร้อมกระถางไปดูแลต่อ ได้แก่ ต้นกระเพรา โหระพา และผักวอเตอร์เครส รวมกว่า 200 ต้น ให้ชาวบ้านได้ปลูกผักสวนครัวปลอดสารพิษ ทานกันเองภายในครัวเรือนเอง เพื่อลดค่าใช้จ่ายและ พึ่งพาตัวเอง
รัฐบาลไทย-ข่าวทำเนียบรัฐบาล-​ ออท.สาธารณรัฐเช็ค/ไทย เข้าเยี่ยมคำนับ ปล.กห.
วันจันทร์ที่ 19 สิงหาคม 2562
​ ออท.สาธารณรัฐเช็ค/ไทย เข้าเยี่ยมคํานับ ปล.กห.
เมื่อ 14 ส.ค.62 ,เวลา 1000 นาย Marek Libricky(มาเร็ก ลิบชิตซกี) ออท.สาธารณรัฐเช็ก/ไทย เข้าเยี่ยมคํานับ พล.อ.ณัฐ อินทรเจริญ ปล.กห. ณ ศาลาว่าการกลาโหม
พล.อ.ณัฐ ได้ให้การต้อนรับและกล่าวขอบคุณที่กรุณาให้เกียรติมาเยี่ยมคํานับ ปล.กห. พร้อมกล่าวชื่นชมความสัมพันธ์อันดีระหว่างไทย และสาธารณรัฐเช็คที่ราบรื่นมาอย่างต่อเนื่อง เป็นปีที่26โดยได้มีการแลกเปลี่ยนการเยือนในหลายระดับโดยเฉพาะ จนท. ระดับสูงที่มีอย่างต่อเนื่อง และได้กล่าวยินดีที่ กห.ทั้งสองฝ่ายได้มีการจัดทําบันทึกความเข้าใจว่าด้วยความร่วมมือระหว่างกันซึ่งจะเป็นพื้นฐานต่อการเสริมสร้างความร่วมมือระหว่างกันในอนาคตโดยเฉพาะความร่วมมือด้านอุตสาหกรรมป้องกันประเทศ ที่มุ่งเน้นเรื่องความร่วมมือของทั้งสองประเทศ ซึ่งจะเป็นการเพิ่มขีดความสามารถของกองทัพไทย และเชิญชวนให้เช็คมาร่วมลงทุนในเขตเศรษฐกิจพิเศษภาคตะวันออก รวมทั้งเชิญให้เช็คมาร่วมงาน Defence&Security ที่จัดขึ้นในเดือน พ.ย. ปีนี้
นาย Marek Libricky ได้กล่าวขอบคุณ และกล่าวชื่นชมความสัมพันธ์อันดีที่มีมาอย่างราบรื่นนอกจากนี้ยังมีการเยือนได้ระดับผู้นําอีกด้วย ส่วนบันทึกความเข้าใจดังกล่าวจะเป็นการยกระดับความร่วมมือในทุกด้านของทั้งสองประเทศ รวมทั้งมีการแลกเปลี่ยนการเยือนของ กห.ที่ผ่านมาก็เป็นการแลกเปลี่ยนและพัฒนาความสัมพันธ์ในระดับกระทรวงอีกด้วย และขอบคุณที่ทาง ปล.กห.เชิญให้เช็คมาร่วมลงทุนด้านอุตสาหกรรมป้องกันประเทศ ในเขตเศรษฐกิจพิเศษภาคตะวันออกและตอบรับการเข้าร่วมงานDefence&Securityที่จะจัดขึ้นในปลายปีนี้ด้วย เช็คยินดีให้การสนับสนุนและพัฒนาความร่วมมือในด้านอุตสาหกรรมป้องกันประเทศโดยเฉพาะความมั่นคงทางไซเบอร์ระหว่างกองทัพของทั้งสองประเทศ โดยเฉพาะการลงนามในบันทึกความเข้าใจว่าด้วยความร่วมมือด้านความมั่นคงทางด้านการบินและอากาศยานจะเป็นการต่อยอดความร่วมมือของทั้งสองประเทศ
รัฐบาลไทย-ข่าวทำเนียบรัฐบาล-วิธีช่วยลดโอกาสเสี่ยงในช่วง COVID-19
วันพุธที่ 1 เมษายน 2563
วิธีช่วยลดโอกาสเสี่ยงในช่วง COVID-19
ไม่ละเลยการดูแล เพียงแค่ลดระยะการใกล้ชิด
ผู้สูงวัยคือกลุ่มเสี่ยงที่น่าเป็นห่วงและน่ากังวลที่สุด
รัฐบาลไทย-ข่าวทำเนียบรัฐบาล-รัฐมนตรีช่วยฯ ก.อุตฯ ร่วมพิธีเปิดบริษัท Airport Ground Power Thailand จำกัด
วันอังคารที่ 2 ตุลาคม 2561
รัฐมนตรีช่วยฯ ก.อุตฯ ร่วมพิธีเปิดบริษัท Airport Ground Power Thailand จํากัด
นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ร่วมแสดงความยินดีในพิธีเปิดบริษัท Airport Ground Power Thailand จํากัด ณ โรงแรมเซ็นทาราแกรนด์ เซ็นทรัลลาดพร้าว กรุงเทพฯ
วันที่ 1 ตุลาคม 2561 นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ร่วมแสดงความยินดีในพิธีเปิดบริษัท Airport Ground Power Thailand จํากัด ซึ่งให้บริการด้านประสิทธิภาพ
ท่าอากาศยานจากประเทศญี่ปุ่น ณ โรงแรมเซ็นทาราแกรนด์ เซ็นทรัลลาดพร้าว กรุงเทพฯ
นายสมชาย กล่าวว่า “บริษัท Airport Ground Power Thailand จํากัด (AGP) ก่อตั้งขึ้นเมื่อปี 2016 และได้ให้การสนับสนุนส่งเสริมรัฐบาลไทยด้านการจัดการประสิทธิภาพท่าอากาศยาน ทั้งด้านการสํารวจทิศทางในอนาคต การจัดทํา workshop การวางเครือข่าย การให้คําปรึกษาผ่านหน่วยงานภาครัฐ เช่น สถานทูตญี่ปุ่นประจําประเทศไทย โดยบริษัท AGP ได้ลงนามบันทึกความเข้าใจกับกระทรวงอุตสาหกรรม เมื่อเดือนมีนาคม ปี 2560 เกี่ยวกับการสนับสนุนภาคอุตสาหกรรมไทยและการสนับสนุนนโยบาย Thailand 4.0 ที่รัฐบาลไทยกําลังผลักดัน
นอกจากนี้ บริษัท AGP ยังได้ลงนามบันทึกความเข้าใจร่วมกับสถาบันการบินพลเรือน กระทรวงคมนาคม เพื่อเป็นส่วนหนึ่งในการขับเคลื่อนโครงการพัฒนาระเบียงเศรษฐกิจพิเศษภาคตะวันออก (EEC) ที่รัฐบาลไทยให้ความสําคัญ โดยบริษัท AGP ได้วางแผนฝึกอบรมบุคลากรด้านการบิน เช่น หลักสูตรช่างซ่อมบํารุงรักษาอุปกรณ์ภาคพื้นและถ่ายทอดเทคโนโลยีและทักษะความสามารถด้านความปลอดภัยและการบริการที่ดีเยี่ยม รวมถึงสื่อการสอนที่ใช้เทคโนโลยีใหม่ล่าสุดของญี่ปุ่น เช่น ระบบ AI และ กล้อง Virtual Reality (VR) เพื่อสร้างบุคลากรให้พร้อมบริการในสนามบินอู่ตะเภา ที่จะเปิดให้บริการได้อย่างเต็มรูปแบบในปี 2021
รัฐบาลไทย-ข่าวทำเนียบรัฐบาล-เลขาธิการองค์การการบินพลเรือนระหว่างประเทศ เข้าเยี่ยมคารวะนายกรัฐมนตรี
วันพุธที่ 20 ธันวาคม 2560
เลขาธิการองค์การการบินพลเรือนระหว่างประเทศ เข้าเยี่ยมคารวะนายกรัฐมนตรี
เลขาธิการองค์การการบินพลเรือนระหว่างประเทศ เข้าเยี่ยมคารวะนายกรัฐมนตรี
วันนี้ (20 ธันวาคม 2560) เวลา 08.30 น. นางฟาง หลิว (Dr. Fang Liu) เลขาธิการองค์การการบินพลเรือนระหว่างประเทศ (General Secretary, International Civil Aviation Organization – ICAO) เข้าเยี่ยมคารวะพลเอก ประยุทธ์ จันทร์โอชา นายกรัฐมนตรี ในโอกาสเข้าร่วมการประชุมสัมมนาระดับภูมิภาคเพื่อนําเสนอแผนงานเกี่ยวกับการรักษาความปลอดภัยด้านการบินระดับโลก (Global Aviation Security Plan: GASeP) ณ ห้อง Riverside 4 โรงแรมรอยัล ออคิด เชอราตัน กรุงเทพฯ
นายกรัฐมนตรีกล่าวขอบคุณ ICAO ที่ได้มีการทํางานร่วมมือกันอย่างใกล้ชิดกับไทยมาโดยตลอด จนสามารถแก้ไขข้อบกพร่องที่มีนัยสําคัญความปลอดภัยด้านการบินพลเรือน (Significant Safety Concern: SSC) ได้สําเร็จ เป็นผลให้ประเทศไทยถูกถอดออกจากรายชื่อประเทศที่มีความเสี่ยงด้านความปลอดภัยด้านการบินพลเรือน (ปลดธงแดง) ตั้งแต่วันที่ 6 ตุลาคม 2560 ทั้งนี้ ไทยในฐานะสมาชิกของ ICAO และเป็นส่วนหนึ่งของประชาคมการบินพลเรือนระหว่างประเทศ มุ่งมั่นที่จะรักษาความสําเร็จนี้ และปฏิบัติตามพันธกรณีระหว่างประเทศ เพื่อรักษามาตรฐานความปลอดภัยด้านการบินไทยและยกระดับการบินพลเรือนไทยให้มีมาตรฐานทัดเทียมกับระดับสากล รวมทั้งจะดูแลให้อุตสาหกรรมสายการบินทั้ง สายการบินเต็มรูปแบบและสายการบินต้นทุนต่ํา สามารถเข้าถึงเทคโนโลยีและปฏิบัติตามกฎระเบียบความปลอดภัยอย่างเข้มงวด
นายกรัฐมนตรียังได้กล่าวถึงแผนการพัฒนาเศรษฐกิจของประเทศ โดยหนึ่งในแผนงานคือ การผลักดันให้ไทยสู่การเป็นศูนย์กลางการบิน (Aeropolis) และศูนย์ซ่อมบํารุงอากาศยาน (MRO) ของภูมิภาค โดยมีเชื่อมโยงของสนามบินสําคัญทั้ง ท่าอากาศยานนานาชาติสุวรรณภูมิ สนามบินดอนเมือง และสนามบินอูตะเภา ซึ่งการพัฒนาโครงสร้างพื้นฐานซึ่งมีส่วนสําคัญในการสร้างความเชื่อมโยง (connectivity) สนับสนุนการเดินทาง การค้า การลงทุนและการท่องเที่ยว และผลักดันเศรษฐกิจของประเทศให้มีการเติบโตเพื่อให้ไทยสามารถก้าวพ้นกับดับประเทศรายได้ปานกลางได้
โอกาสนี้ เลขาธิการองค์การการบินพลเรือนระหว่างประเทศ ได้กล่าวแสดงประทับใจภาวะผู้นําและวิสัยทัศน์ของนายกรัฐมนตรี ที่ให้ความสําคัญต่อการบินพลเรือนโดยให้เป็นวาระแห่งชาติ ทําให้ไทยประสบความสําเร็จในการแก้ไขปัญหาข้อบกพร่องด้านความปลอดภัยทางการบินอย่างรวดเร็ว ส่งผลโดย ICAO ได้ถอดประเทศไทยออกจากรายชื่อประเทศที่มีความเสี่ยงด้านความปลอดภัยด้านการบินพลเรือน (ปลดธงแดง) และมั่นใจว่าอุตสาหกรรมการบินพลเรือนของไทยจะประสบความสําเร็จตามที่รัฐบาลไทยได้ตั้งเป้าหมายไว้ ในการสนับสนุนการท่องเที่ยวของไทยและภูมิภาคและการเติบโตทางเศรษฐกิจ
เลขาธิการองค์การการบินพลเรือนระหว่างประเทศ ยังได้กล่าวว่า สถาบันการฝึกอบรมและการพัฒนาทักษะความเป็นมืออาชีพให้แก่บุคลากรด้านการบินพลเรือนมีความสําคัญและต้องดําเนินควบคู่ไปพร้อมๆ กับการพัฒนาโครงสร้างพื้นฐานและการกําหนดแผนหลักการพัฒนาโครงสร้างพื้นฐาน โดยเล็งเห็นว่าไทยสามารถพัฒนาทักษะและฝึกอบรมบุคคลากรด้านการบินพลเรือนเพื่อเป็นบุคคลกรสําคัญในอุตสาหกรรมการบินพลเรือนของไทยและภูมิภาค ซึ่งเป็นหนึ่งภูมิภาคที่อุตสาหกรรมการบินและการขนส่งทางอากาศมีความเติบโตอย่างรวดเร็วด้วย
*****************
รัฐบาลไทย-ข่าวทำเนียบรัฐบาล-“เฉลิมชัย” สั่งปลัด กษ. ช่วยคลังอัพเดททะเบียนเกษตรกร มั่นใจรัฐบาลเยียวยาเกษตรกรทุกกลุ่ม [กระทรวงเกษตรและสหกรณ์]
วันศุกร์ที่ 10 เมษายน 2563
“เฉลิมชัย” สั่งปลัด กษ. ช่วยคลังอัพเดททะเบียนเกษตรกร มั่นใจรัฐบาลเยียวยาเกษตรกรทุกกลุ่ม [กระทรวงเกษตรและสหกรณ์]
“เฉลิมชัย” สั่งปลัด กษ. ช่วยคลังอัพเดททะเบียนเกษตรกร มั่นใจรัฐบาลเยียวยาเกษตรกรทุกกลุ่ม พร้อมมอบ สศก.เร่งจัดทําแผนสํารองอาหารป้องกันการขาดแคลน
“เฉลิมชัย” สั่งปลัด กษ. ช่วยคลังอัพเดททะเบียนเกษตรกร มั่นใจรัฐบาลเยียวยาเกษตรกรทุกกลุ่ม พร้อมมอบ สศก.เร่งจัดทําแผนสํารองอาหารป้องกันการขาดแคลน
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เปิดเผยว่า นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์มีคําสั่งถึงนายอนันต์ สุวรรณรัตน์ ปลัดกระทรวงเกษตรและสหกรณ์ ให้ประสานการทํางานกับปลัดกระทรวงการคลังเกี่ยวกับมาตรการช่วยเหลือเกษตรกรที่ได้รับผลกระทบจากโควิด-19 เป็นการเร่งด่วน เพื่ออัพเดททะเบียนเกษตรกรให้ครอบคลุมครบถ้วน โดยเฉพาะกลุ่มเกษตรกรบางส่วน เช่น กลุ่มประมง กลุ่มปศุสัตว์ กลุ่มนาเกลือ และกลุ่มเกษตรกรที่ยังไม่เคยเข้าร่วมโครงการของรัฐ ที่จะไม่มีชื่ออยู่ในฐานข้อมูลของธนาคารเพื่อการเกษตรและสหกรณ์การเกษตร (ธ.ก.ส.) และกระทรวงการคลัง รวมทั้งกลุ่มเกษตรกรชาวนา ชาวไร่ข้าวโพด ชาวไร่มันสําปะหลัง ชาวสวนปาล์ม และชาวสวนยาง ที่ตกหล่นไม่ได้ขึ้นทะเบียนในโครงการประกันรายได้เกษตรกรเพื่อเสนอคณะรัฐมนตรีพิจารณา
ทั้งนี้ รัฐมนตรีว่าการกระทรวงเกษตรและสหกรณ์ได้กําชับให้เร่งดําเนินการเพื่อไม่ให้เกิดความล่าช้าในการช่วยเหลือเกษตรกร จึงมอบแนวทางให้เสนอต่อกระทรวงการคลัง โดยแบ่งเกษตรกรเป็น 2 กลุ่ม กลุ่มแรก คือ เกษตรกรที่มีทะเบียนในฐานข้อมูลอยู่แล้วให้โอนเข้าบัญชีเกษตรกรได้ทันที และกลุ่มสอง เป็นกลุ่มที่ตกหล่นไม่มีชื่อและต้องขึ้นทะเบียนใหม่ โดยกระทรวงเกษตรฯ จะช่วย ธ.ก.ส.และกระทรวงการคลังเร่งรัดดําเนินการให้เร็วที่สุด นอกจากนี้ ยังได้สั่งการให้สํานักงานเศรษฐกิจการเกษตรจัดทําแผนสํารองอาหาร (Food Reserve Plan) เพื่อรองรับปัญหาการขาดแคลนอาหารอันอาจจะเกิดขึ้นหากวิกฤติโควิด-19 ยืดเยื้อกว่าที่คาดหมาย
“เกษตรกรเป็นกระดูกสันหลังของชาติที่ต้องช่วยเหลือให้มากที่สุด เพราะประสบปัญหาวิกฤติภัยแล้งและถูกซ้ําเติมต่อเนื่องด้วยวิกฤติโควิด-19 ทําให้ขาดทุนเป็นหนี้สินทุกครัวเรือน จึงมั่นใจว่ารัฐบาลพร้อมอุ้มชูเยียวยาเกษตรกรทุกกลุ่มตามที่กระทรวงเกษตรฯ เสนอ ซึ่งถ้าช่วยครัวเรือนละ 5,000 บาท เป็นเวลา 6 เดือนจะช่วยเกษตรได้มาก”
รัฐบาลไทย-ข่าวทำเนียบรัฐบาล-บสย. มอบอุปกรณ์ดับไฟป่า
วันศุกร์ที่ 17 เมษายน 2563
บสย. มอบอุปกรณ์ดับไฟป่า
บสย.มอบอุปกรณ์ดับไฟป่าให้แก่กรมป่าไม้ โดยอุปกรณ์ที่ บสย. มอบให้ ประกอบด้วยเครื่องเป่าลมดับไฟ และอุปกรณ์ป้องกันส่วนบุคคล อาทิ หมวกนิรภัย แว่นนิรภัยกันแสง หน้ากากป้องกันควันไฟ ถุงมือกันความร้อน และไฟฉาย
ดร.รักษ์ วรกิจโภคาทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดกลางและขนาดย่อม (บสย.) พร้อมด้วยนางสาวพูลสิริ จันทร์เสวี ผู้อํานวยการฝ่ายสื่อสารและภาพลักษณ์องค์กร มอบอุปกรณ์ดับไฟป่า ให้แก่ นายอรรถพล เจริญชันษา อธิบดีกรมป่าไม้ โดยอุปกรณ์ที่ บสย. มอบให้ ประกอบด้วยเครื่องเป่าลมดับไฟ และอุปกรณ์ป้องกันส่วนบุคคล อาทิ หมวกนิรภัย แว่นนิรภัยกันแสง หน้ากากป้องกันควันไฟ ถุงมือกันความร้อน และไฟฉาย ซึ่งเป็นส่วนหนึ่งของโครงการด้านการกํากับดูแลกิจการที่ดีและการแสดงความรับผิดชอบต่อสังคม (CG & CSR) ภายใต้กิจกรรม “บสย. บรรเทา ส่งเสริม เยียวยา ผลกระทบจากไฟป่า”
สําหรับการมอบอุปกรณ์ดับไฟป่าครั้งนี้ บสย. เล็งเห็นถึงความสําคัญของทรัพยากรธรรมชาติและสิ่งแวดล้อม และการป้องกันผลกระทบจากการเกิดไฟป่า รวมถึงอุบัติภัยที่อาจเกิดขึ้นในชุมชนส่งผลกระทบกับเจ้าหน้าที่ และอาสาสมัครในการเฝ้าระวังการเกิดไฟป่า ซึ่งปัจจุบันประเทศไทยเกิดไฟป่าในหลายพื้นที่ และลุกลามเป็นวงกว้าง ส่งผลกระทบต่อระบบนิเวศน์ และทรัพย์สินของประชาชน รวมถึงเศรษฐกิจ สังคม และการท่องเที่ยวของชุมชนใกล้เคียง
ทั้งนี้ หลังจากที่ บสย. ส่งมอบแล้ว กรมป่าไม้ได้ขนส่งอุปกรณ์ทั้งหมดขึ้นไปช่วยเหตุการณ์ไฟป่าในพื้นที่ จ.เชียงใหม่ทันที
รัฐบาลไทย-ข่าวทำเนียบรัฐบาล-เตือนผู้รับงานไปทำที่บ้านระวังมิจฉาชีพหลอกลวง
วันพฤหัสบดีที่ 23 สิงหาคม 2561
เตือนผู้รับงานไปทําที่บ้านระวังมิจฉาชีพหลอกลวง
รัฐบาลเตือนประชาชนที่ต้องการรับงานไปทําที่บ้านให้ระวังถูกมิจฉาชีพหลอกลวง เช่น หลอกให้ผู้โอนเงินลงทุนค่าอุปกรณ์ แต่เมื่อโอนเงินแล้วไม่มีอุปกรณ์ส่งให้ หรือบางรายเมื่อทํางานเสร็จแต่ไม่ได้รับค่าตอบแทน และผู้เสียหายส่วนใหญ่ไม่มีหลักฐานเอาผิดกับมิจฉาชีพได้
จันทร์ที่ 20 ส.ค.61
เตือนผู้รับงานไปทําที่บ้านระวังมิจฉาชีพหลอกลวง
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเตือนประชาชนที่ต้องการรับงานไปทําที่บ้านให้ระวังถูกมิจฉาชีพหลอกลวง เช่น หลอกให้ผู้โอนเงินลงทุนค่าอุปกรณ์ แต่เมื่อโอนเงินแล้วไม่มีอุปกรณ์ส่งให้ หรือบางรายเมื่อทํางานเสร็จแต่ไม่ได้รับค่าตอบแทน และผู้เสียหายส่วนใหญ่ไม่มีหลักฐานเอาผิดกับมิจฉาชีพได้ ดังนั้น ก่อนรับงานจะต้องสังเกตพฤติกรรมของผู้ว่าจ้าง เช่น มีเอกสารหลักฐานที่น่าเชื่อถือ หรือเอกสารส่งมอบงานระหว่างกัน โดยระบุชื่อ-ที่อยู่ของทั้งผู้ว่าจ้างและผู้รับงาน พร้อมอัตราค่าตอบแทนที่ชัดเจน และจะต้องไม่มีการเรียกเก็บเงินใด ๆ ก่อนหรือไม่ส่งมอบงานอันตรายให้ทํา เป็นต้น ทั้งนี้ หากประชาชนข้อสงสัยสามารถติดต่อได้ที่กรมสวัสดิการและคุ้มครองแรงงาน โทร.สายด่วน 1506 กด 3
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-พม. เตรียมจับมือสภากาชาดไทยพัฒนาคุณภาพชีวิตผู้สูงอายุ
วันพฤหัสบดีที่ 15 มิถุนายน 2560
พม. เตรียมจับมือสภากาชาดไทยพัฒนาคุณภาพชีวิตผู้สูงอายุ
พม. เตรียมจับมือสภากาชาดไทยพัฒนาคุณภาพชีวิตผู้สูงอายุ
วันนี้ (15 มิ.ย. 60) เวลา 10.00 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่า พลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) พร้อมด้วย คณะผู้บริหารกระทรวง พม. เยี่ยมชมการดําเนินงานของ “ศูนย์การดูแลผู้สูงวัยแบบบูรณาการของสภากาชาดไทย” เพื่อศึกษานวัตกรรมและองค์ความรู้ต่างๆ เกี่ยวกับผู้สูงอายุ เพื่อหาแนวทางความร่วมมือในอนาคต และกําหนดรูปแบบเพื่อพัฒนาคุณภาพชีวิตผู้สูงอายุ ระหว่าง กระทรวง พม. กับ สภากาชาดไทย ณ อาคาร ส.ธ. โรงพยาบาลจุฬาลงกรณ์
พลตํารวจเอก อดุลย์ กล่าวว่า “ศูนย์การดูแลผู้สูงวัยแบบบูรณาการของสภากาชาดไทย” ก่อตั้งขึ้นเพื่อให้ผู้สูงอายุมีคุณภาพชีวิตที่ดี เตรียมเข้าสู่สังคมผู้สูงอายุอย่างมีศักดิ์ศรี ลดภาวะแทรกซ้อน และการเข้ารักษาตัวในโรงพยาบาล ส่งเสริมการเรียนรู้ ฝึกอบรมการดูแลผู้สูงอายุ เพื่อให้ผู้สูงอายุและชุมชนมีความรู้ ความสามารถดูแลตนเองได้อย่างถูกต้อง รวมทั้งวิจัยและพัฒนาต้นแบบการดูแลผู้สูงอายุของประเทศ เพื่อให้เป็นแหล่งของการวิจัยและสร้างความรู้ความเข้าใจการดูแลผู้อายุ ทั้งด้านร่างกายและจิตใจอย่างเหมาะสม นําไปสู่สังคมที่ครอบครัวและชุมชนสามารถดูแลผู้สูงอายุได้อย่างยั่งยืน
พลตํารวจเอก อดุลย์ กล่าวต่อไปว่า สําหรับกิจกรรมภายในศูนย์ดังกล่าว ประกอบด้วย การบริการทางการแพทย์และรักษาพยาบาล (Medical Service) การพัฒนาต้นแบบการดูแลผู้สูงวัยระดับประเทศ พร้อมทั้งมีบริการเสริม จัดตั้งศูนย์รวมสิ่งของเครื่องใช้อํานวยความสะดวกและอุปกรณ์ทางการแพทย์ที่ได้มาตรฐานเพื่อให้ผู้สูงอายุ ศูนย์อาหารเพื่อสุขภาพและอาหารเฉพาะโรค และมีศูนย์ฝึกอบรมการดูแลผู้สูงวัย (Training Center) ซึ่งได้แก่ คลินิกผู้สูงวัย ศูนย์พาร์กินสัน ศูนย์เวชศาสตร์ฟื้นฟูผู้สูงวัย ศูนย์การเดินและเคลื่อนไหว ศูนย์ฝึกสมอง ศูนย์ฟื้นฟูสมอง ศูนย์สุขภาพชาย ศูนย์นวัตกรรมด้านประสาทศาสตร์วิทยาศาสตร์ ศูนย์การแพทย์วิถีตะวันออก ศูนย์ฝึกทักษะการพูด การได้ยิน การกลืน การทรงตัวและการมองเห็น
“ทั้งนี้ จากการเยี่ยมชมการดําเนินงานของศูนย์แห่งนี้ นับว่าเป็นศูนย์ที่มีการวางระบบอย่างครบวงจรที่สุด โดยมีกระบวนการตั้งแต่การป้องกันและรักษาโรค ซึ่งมีโปรแกรมให้สมาชิกผู้อายุ ได้เรียนรู้ และฝึกทั้งในส่วนของระบบสมอง ระบบประสาทกล้ามเนื้อ สายตา รวมทั้งมีนวัตกรรมองค์ความรู้ต่างๆสําหรับผู้สูงอายุ ซึ่งกระทรวง พม. จะนําไปปรับใช้เป็นต้นแบบในการขับเคลื่อนงานด้านการดูแลผู้สูงอายุของศูนย์พัฒนาการจัดสวัสดิการสังคมผู้สูงอายุ ทั้ง 12 แห่ง และศูนย์พัฒนาคุณภาพชีวิตและส่งเสริมอาชีพผู้สูงอายุ 878 แห่ง ทั่วประเทศ และนําไปสู่การบูรณาการความร่วมมือระหว่างกระทรวง พม. กับสภากาชาดไทยในอนาคต เพื่อพัฒนาคุณภาพชีวิตผู้สูงอายุภายใต้ยุทธศาสตร์ชาติ 20 ปีต่อไป” พลตํารวจเอก อดุลย์ กล่าวในตอนท้าย
รัฐบาลไทย-ข่าวทำเนียบรัฐบาล-นายกฯ ห่วงใยปัญหาฝุ่น ขอความร่วมมืองดเผาในที่โล่ง พร้อมกำชับทุกหน่วยรณรงค์ป้องกันแก้ไขต่อเนื่อง หวั่นปัญหากลับมาอีก
วันจันทร์ที่ 11 กุมภาพันธ์ 2562
นายกฯ ห่วงใยปัญหาฝุ่น ขอความร่วมมืองดเผาในที่โล่ง พร้อมกําชับทุกหน่วยรณรงค์ป้องกันแก้ไขต่อเนื่อง หวั่นปัญหากลับมาอีก
รองโฆษกประจําสํานักนายกรัฐมนตรี เปิดเผย นายกรัฐมนตรีห่วงใยปัญหาฝุ่น ติดตามสถานการณ์ปัญหาฝุ่นละอองอย่างต่อเนื่อง  โดยขอความร่วมมืองดเผาในที่โล่ง พร้อมกําชับทุกหน่วยรณรงค์ป้องกันแก้ไขต่อเนื่อง หวั่นปัญหากลับมาอีก
วันนี้ (11 ก.พ.62) พลโท วีรชน สุคนธปฏิภาค รองโฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี ติดตามสถานการณ์ปัญหาฝุ่นละอองอย่างต่อเนื่อง โดยได้รับรายงานว่าขณะนี้คุณภาพอากาศโดยรวมดีขึ้นและอยู่ในเกณฑ์ปกติ แต่มีบางพื้นที่ที่ปริมาณฝุ่นละอองเกินค่ามาตรฐาน เช่น จ.ลําปาง และ จ.ขอนแก่น เนื่องจากมีการเผาวัชพืชเป็นบริเวณกว้าง
“นายกฯ ขอความร่วมมือประชาชนปฏิบัติตามคําแนะนําของเจ้าหน้าที่ เพื่อลดปริมาณฝุ่นละอองทั้ง PM 2.5 และ PM 10 โดยเฉพาะการเผาวัชพืชที่ไม่ควรทํา เพราะนอกจากจะเป็นสาเหตุของปัญหาฝุ่นแล้วยังอาจก่อให้เกิดอัคคีภัยได้อีกด้วย จึงขอให้เกษตรกรและผู้รับซื้อผลผลิตช่วยกันในเรื่องนี้”
นอกจากนี้ นายกรัฐมนตรีได้กําชับให้หน่วยงานที่เกี่ยวข้องรณรงค์ป้องกันและแก้ไขปัญหาฝุ่นละอองอย่างต่อเนื่องและยั่งยืน ทั้งในพื้นที่ที่ประสบปัญหาและพื้นที่ปกติ เช่น การตรวจจับรถควันดํา การส่งเสริมให้ใช้เชื้อเพลิงสะอาด การควบคุมการก่อสร้างและการเผาในที่โล่ง เพื่อสุขภาพที่ดีของประชาชน แม้ว่าสถานการณ์จะดีขึ้นแล้วก็ตาม เพราะหากหยุดดําเนินการปัญหาก็จะกลับมาอีกไม่จบสิ้น
---------------
สํานักโฆษก
รัฐบาลไทย-ข่าวทำเนียบรัฐบาล-ก.ยุติธรรม ร่วมพิธีเปิดกิจกรรมจิตอาสาปรับปรุงภูมิทัศน์ เพื่อรองรับพระราชพิธีบรมราชาภิเษก
วันพฤหัสบดีที่ 14 มีนาคม 2562
ก.ยุติธรรม ร่วมพิธีเปิดกิจกรรมจิตอาสาปรับปรุงภูมิทัศน์ เพื่อรองรับพระราชพิธีบรมราชาภิเษก
ก.ยุติธรรม ร่วมพิธีเปิดกิจกรรมจิตอาสาปรับปรุงภูมิทัศน์ เพื่อรองรับพระราชพิธีบรมราชาภิเษก
ในวันพุธที่ ๑๓ มีนาคม ๒๕๖๒ เวลา ๐๘.๓๐ น. ณ บริเวณพระแม่ธรณีบีบมวยผม ถนนราชดําเนินใน
เขตพระนคร กรุงเทพมหานคร นายนิมิต ทัพวนานต์ ผู้ช่วยปลัดกระทรวงยุติธรรม
เข้าร่วมพิธีเปิดกิจกรรมจิตอาสาปรับปรุงภูมิทัศน์คลองคูเมืองเดิม ถนนอัษฎางค์ และถนนบํารุงเมือง
เพื่องรองรับพระราชพิธีบรมราชาภิเษก ซึ่งมีการตัดแต่งฟื้นฟูต้นไม้ใหญ่ให้มีทรงพุ่มที่สวยงาม
โดยมี พลเอก ณัฐ อิทรเจริญ ปลัดกระทรวงกลาโหม เป็นประธานในพิธี